கேள்வி: உடையார்கோயில் - பேரேரி குறித்து விரிவாக சொல்லுங்கள்.
பதில்: கோயில் முன் அமைந்துள்ள பேரேரி ஒரு காலத்தில் தீவு போல் சுற்றிலும் அமைய நடுவில் சிவன் கோயில் அமைந்திருந்தது. பின்னர் போக்குவரத்து வசதிக்காக இடது பக்கம் மட்டும் மண் கொண்டு மூடப்பட்டு தற்போது கோயிலின் மூன்று புறமும் பெரிய ஏரி காணப்படுகிறது. இவ்விதம் நீர்நிலைகள் நடுவில் இக்கோயில் அமைந்திருப்பது ஒரு தனிச்சிறப்பாகும்.ச.பரணன், பேரேரியின் நடுவில் ஒரு சிவன் கோயில், மகாமகம் 2004 சிறப்பு மலர் கோயிலின் எதிரில் தற்போது ஒரு குளம் உள்ளது. மூன்று புறம் ஏரி தற்போது காணப்படவில்லை. ஏரி சுருங்கி தற்போது குளமாக மாறியிருக்கலாம்.
கேள்வி: உடையார்கோயில் - கல்வெட்டு குறித்து விரிவாக சொல்லுங்கள்.
பதில்: இக்கோயிலில் உள்ள கல்வெட்டுக்களில் காலத்தால் முந்தியது இராசேந்திர சோழன் 31ஆம் ஆட்சியாண்டு (கி.பி.1045) கல்வெட்டாகும். இம்மன்னனின் கல்வெட்டில் ‘நம்மூர் திரிபுவன மாதேவிப் பேரேரி உள்ளால் எழுந்தருளியிருந்த திருக்கிளாஉடையார்மகாதேவர் கோயிலில்‘ என்று குறிப்பிடுவதிலிருந்து ஏரியின் நடுவில் இக்கோயில் அமைந்திருந்தது என்பதும், ஏரியின் பெயர் திரிபுவன மாதேவிப் பேரேரி என்றும் அறியமுடிகிறது.